

Agencija za mobilnost i programe Europske unije Odlukom o dodjeli bespovratnih sredstava za projektne prijedloge u okviru programa Erasmus+ - Poziva za podnošenje prijedloga za 2025. – EAC/A08/2024; u sklopu aktivnosti KA1 u području odgoja i obrazovanja: mobilnost za učenike i osoblje u području odgoja i općeg obrazovanja (KA122), u svibnju 2025. godine dodijelila je Centru za odgoj i obrazovanje bespovratna sredstva u maksimalnom dodijeljenom iznosu od **29.818,00 eura** za provođenje projekta 2025-1-HR01-KA122-SCH-000343975 - **Manje stresa više uspjeha: promicanje mentalne dobrobiti za sretnije učionice.**

Cilj projekta je poboljšanje mentalnog zdravlja učitelja i stručnih suradnika , poticanje razvoja socioemocionalnih vještina učenika uvođenjem inovativnih nastavnih alata i metoda te stvaranje kvalitetnijeg i poticajnijeg okruženja za učenje.

Osmero učitelja i stručnih suradnika dobit će priliku pohađati tečajeve o mentalnoj dobrobiti te steći znanje i usvojiti strategije za suočavanje sa stresom u životu i učionici. Šestero učitelja i stručnih suradnika tijekom „job shadowinga“ pratit će rad svojih kolega, usvajati nove metode poučavanja, razmjenjivati iskustva i ostvariti kontakte za buduću suradnju.

Ugovorom o dodjeli bespovratnih sredstava ugovoreno je trajanje projekta od **18 mjeseci**, te je datum početka projekta 1. rujan 2025.g., a datum završetka projekta je 28. veljače 2027.g.

Veselimo se sudjelovanju na projektnim aktivnostima u okviru prvog Erasmus+ projekta u našoj školi kao i stjecanju novih znanja i iskustava kroz međunarodnu suradnju s ustanovama partnerima.

 